คือได้ไปตรวจเลือดหลังมีความเสี่ยง 15 วันครับ ในใบผลเป็น Negative ตรวจด้วย CMIA ครับ เเต่คุณถามว่าคนไข้อยากรับยาต้านไว้ไหม ก็เลยรับมาครับ เป็นยา Teevir ครับเเต่ทานละเวียนหัวมากครับคือเวียนเทบทั้งวันเลย อยากถามว่า 1. CMIA ให้ผล ที่ 15 เชื่อถือได้เเค่ไหนครับ 2. เกิน 72 ชั่วโมง ยานี้ยังมีโอกาสช่วยไหมครับ หรือ หยุดยาได้ไหมครับ 3. ต้องไปตรวจ ตอน 1 เดือนซ้ำไหมครับ
สวัสดีค่ะ การตรวจเลือดเพื่อยืนยันการติดเชื้อ HIV นั้นมีหลายวิธี เช่น การตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง หรือการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงการตรวจแบบ CMIA ดังกล่าวมานั้นเป็นการตรวจวัดเชิงภาพของ HIV P-24 Antigen และแอนติบอดีต่อ HIV-1 และ/หรือ HIV 2 นั่นคือการตรวจชนิดที่ตรวจทั้งเชื้อและภูมิไปพร้อมๆกัน ให้ผลที่แน่นอนเกิน 90% ได้ที่ประมาณ 14-21 วันดังกล่าวไป และผลที่ 90 วันหลังรับเชื้อ ให้ผลแน่นอนเกิน 99%จากที่กล่าวมา ผลเชื่อือได้พอสมควรแล้ว แต่ควรจะต้องไปตรวจยืนยันที่ 3 เดือนหลังมีความเสี่ยงด้วย ส่วนยา teevir ซึ่งเป็นยาต้านไวรัส กินต่อเนื่อง 28 วันหลังมีความเสี่ยงเพื่อช่วยลดโอกาสที่ร่างกายจะรับเชื้อนั้น สามารถกินได้ภายใต้การดูแลของแพทย์ ต้องกินให้ครบตามที่แพทย์สั่งเพื่อให้ได้ประสิทธิภาพของยา ยาจะได้ผลสูงสุดถ้ากินภายใน 72 ชั่วโมง แต่หากเลยจากนั้นจะกินก็ได้ แต่ประสิทธิภาพก็อาจน้อยลงมา เรื่องผลข้างเคียงยานั้น สามารถบรรเทาอาการตามอาการที่มีเช่นการรับประทานยาแก้เวียนศีรษะ ดื่มน้ำสะอาดมากๆ พักผ่อนให้เพียงพอ หากทนไม่ไหวจริงๆ อาจกลับไปปรึกษาแพทย์ที่ดูแลโดยตรงอีกครั้ง ไม่หยุดยาเองกะทันหัน